Document ID: 32008L0087

DIREKTIVA KOMISIJE 2008/87/ES
z dne 22. septembra 2008
o spremembi Direktive 2006/87/ES Evropskega parlamenta in Sveta o tehničnih predpisih za plovila, namenjena za plovbo po celinskih plovnih poteh
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2006/87/ES Evropskega parlamenta in Sveta z dne 12. decembra 2006 o tehničnih predpisih za plovila, namenjena za plovbo po celinskih plovnih poteh in razveljavitvi Direktive Sveta 82/714/EGS (1), ter zlasti prvega stavka odstavka 1 člena 20 direktive,
ob upoštevanju naslednjega:
(1)
Po sprejetju direktive decembra 2006 so bile v skladu z 22. členom revidirane Konvencije o plovbi po Renu sprejete spremembe Uredbe o inšpekcijskih pregledih plovil, ki plujejo po Renu. Zato je treba Direktivo 2006/87/ES ustrezno spremeniti.
(2)
Treba je zagotoviti, da se spričevala za plovila Skupnosti in spričevala za plovila, izdana v skladu z Uredbo o inšpekcijskih pregledih plovil, ki plujejo po Renu, izdajajo na podlagi tehničnih zahtev, ki zagotavljajo enakovredno raven varnosti.
(3)
Da bi preprečili izkrivljanje konkurence ter različne ravni varnosti, je treba čim prej začeti izvajati spremembe Direktive 2006/87/ES.
(4)
Ukrepi, predvideni s to direktivo, so v skladu z mnenjem odbora iz člena 7 Direktive Sveta 91/672/EGS z dne 16. decembra 1991 o vzajemnem priznavanju nacionalnih spričeval o usposobljenosti za voditelja čolna za prevoz blaga in potnikov po celinskih plovnih poteh (2) -
SPREJELA NASLEDNJO DIREKTIVO:
Člen 1
Priloga II k Direktivi 2006/87/ES se spremeni v skladu s prilogo I k tej direktivi.
Člen 2
Prilogi V in VI k Direktivi 2006/87/ES se spremenita v skladu s prilogo II k tej direktivi.
Člen 3
Države članice s celinskimi plovnimi potmi iz člena 1(1) Direktive 2006/87/ES najpozneje do 30. decembra 2008 sprejmejo zakone in druge predpise, potrebne za uskladitev s to direktivo. Komisiji takoj sporočijo besedilo navedenih predpisov in korelacijsko tabelo med navedenimi predpisi in to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 4
Ta direktiva začne veljati na dan objave v Uradnem listu Evropske unije.
Člen 5
Ta direktiva je naslovljena na države članice s celinskimi plovnimi potmi iz člena 1(1) Direktive 2006/87/ES.
V Bruslju, 22. septembra 2008

Labels: 7
8